CELEX: 32008D0340
Language: lt
Date: 1209081600000
Title: 2008/340/EB: 2008 m. balandžio 25 d. Komisijos sprendimas, iš dalies keičiantis Sprendimą 2006/133/EB, kuriuo reikalaujama, kad valstybės narės laikinai imtųsi papildomų priemonių dėl Bursaphelenchus xylophilus (Steiner et Buhrer) Nickle et al . (pušinio stiebinio nematodo) plitimo kai kuriuose Portugalijos rajonuose, išskyrus tuos, kuriuose jis nepasitaikė (pranešta dokumentu Nr. C(2008) 1580)

29.4.2008   
            
            
               LT
            
            
               Europos Sąjungos oficialusis leidinys
            
            
               L 115/41
            
         
      KOMISIJOS SPRENDIMAS
   
   2008 m. balandžio 25 d.
   iš dalies keičiantis Sprendimą 2006/133/EB, kuriuo reikalaujama, kad valstybės narės laikinai imtųsi papildomų priemonių dėl Bursaphelenchus xylophilus (Steiner et Buhrer) Nickle et al. (pušinio stiebinio nematodo) plitimo kai kuriuose Portugalijos rajonuose, išskyrus tuos, kuriuose jis nepasitaikė
   (pranešta dokumentu Nr. C(2008) 1580)
   (2008/340/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 16 straipsnio 3 dalį,
   kadangi:
   
               (1)
            
            
               Laikydamasi 2006 m. vasario 13 d. Komisijos sprendimo 2006/133/EB, kuriuo reikalaujama, kad valstybės narės laikinai imtųsi papildomų priemonių dėl Bursaphelenchus xylophilus (Steiner et Buhrer) Nickle et al. (pušinio stiebinio nematodo) plitimo kai kuriuose Portugalijos rajonuose, išskyrus tuos, kuriuose jis nepasitaikė (2), Portugalija ėmėsi priemonių, kad pušinis stiebinis nematodas (toliau – PSN) neišplistų.
            
         
               (2)
            
            
               Portugalija Komisijai pateikė šių priemonių vykdymo 2007 m. ataskaitą, kurioje pranešė, kad PSN neišplito už demarkacinių zonų ribų, tačiau ir toliau išlieka šiose zonose.
            
         
               (3)
            
            
               Portugalijos 2007 m. vykdytas priemones 2007 m. lapkričio 26–27 d. posėdyje įvertino Augalų sveikatos nuolatinis komitetas. Buvo padaryta išvada, kad Sprendimu 2006/133/EB numatytas užkrėtimo mažinimo demarkacinėje zonoje lygis nėra visiškai pasiektas.
            
         
               (4)
            
            
               Todėl šias priemones Portugalija turėtų toliau taikyti kaip likvidavimo planą iki 2012 m. kovo 31 d. – tai yra įmanomas laikotarpis, per kurį galima pasiekti reikšmingos pažangos kontroliuojant PSN.
            
         
               (5)
            
            
               Kad padidėtų šių priemonių efektyvumas izoliuotų protrūkių demarkacinės zonos buferinėje zonoje atveju, joje reikia nustatyti židinį, iš kurio būtų pašalinti neatsparūs augalai. Aplink židinį turėtų būti zona, kurioje reguliariai būtų tikrinami neatsparūs augalai (saugos zona).
            
         
               (6)
            
            
               Iš neatsparios medienos, kuri išauginta demarkacinėje zonoje, pagamintos pakuotės išvežimui taikomi reikalavimai turi būti suderinti su Maisto ir žemės ūkio organizacijos (FAO) Tarptautiniu fitosanitarijos priemonių standartu Nr. 15 dėl Pakavimo medžiagos iš medienos reguliavimo tarptautinėje prekyboje gairių.
            
         
               (7)
            
            
               Todėl Sprendimą 2006/133/EB reikėtų atitinkamai iš dalies pakeisti.
            
         
               (8)
            
            
               Šiame sprendime nustatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2006/133/EB iš dalies keičiamas taip:
   
               1)
            
            
               2 straipsnis pakeičiamas taip:
               „2 straipsnis
               Portugalija iki 2012 m. kovo 31 d. užtikrina, kad būtų laikomasi priede nurodytų sąlygų pervežant neatsparią medieną, žievę ir augalus šios šalies demarkacinėse zonose, nustatytose pagal 5 straipsnį, arba iš jų į kitas Portugalijos zonas arba į kitas valstybes nares.
               Portugalija iki 2012 m. kovo 31 d. vykdo likvidavimo planą, skirtą geriau kontroliuoti PSN plitimą, siekiant jį išnaikinti. Tame plane pateikiama išsami informacija apie ypač neatsparių PSN medžių rūšių Portugalijos sąlygomis tvarkymą demarkacinėje zonoje. Šis planas kiekvienais metais peržiūrimas iki gruodžio 31 d.“;
            
         
               2)
            
            
               4 straipsnio 2 dalyje žodžiai „iki 2006 m. gruodžio 15 d. ir 2007 m. gruodžio 15 d.“ pakeičiami žodžiais „kiekvienais metais iki gruodžio 15 d.“;
            
         
               3)
            
            
               Sprendimo 2006/133/EB priedas iš dalies pakeičiamas pagal šio sprendimo priedą.
            
         2 straipsnis
   Šis sprendimas skirtas valstybėms narėms.
   
      Priimta Briuselyje, 2008 m. balandžio 25 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 169, 2000 7 10, p. 1. Direktyva su paskutiniais pakeitimais, padarytais Komisijos direktyva 2007/41/EB (OL L 169, 2007 6 29, p. 51).
   
      (2)  OL L 52, 2006 2 23, p. 34.
   
      PRIEDAS
      Sprendimo 2006/133/EB priedas iš dalies keičiamas taip:
      
                  1)
               
               
                  1 poskirsnio e punktas pakeičiamas taip:
                  
                              „e)
                           
                           
                              neatspariai medienai, iš jos pagamintoms pakavimo dėžėms, dėžutėms, apkalams, statinėms ir panašiai tarai, padėklams, dėžių padėklams ir kitiems krovimo skydams, padėklų lankams, faktiškai naudojamiems arba nenaudojamiems pervežant visų rūšių objektus, taikoma viena iš patvirtintų priemonių, kaip nurodyta FAO Tarptautinio fitosanitarijos priemonių standarto Nr. 15 dėl Pakavimo medžiagos iš medienos reguliavimo tarptautinėje prekyboje gairių I priede. Viskas bus paženklinta taip, kad būtų galima nustatyti, kas ir kur medieną apdorojo, arba pateikiamas minėtas augalo pasas, patvirtinantis, kad priemonės buvo taikytos.“;
                           
                        
            
                  2)
               
               
                  2 poskirsnio a punktas pakeičiamas taip:
                  
                              „a)
                           
                           
                              Neatsparūs augalai apdorojami taip:
                              
                                          i)
                                       
                                       
                                          neatsparūs augalai, išauginti auginimo vietose, kuriose arba kurių artimiausioje kaimynystėje nuo paskutinio viso vegetacijos ciklo pradžios PSN požymių nepastebėta ir oficialių patikrinimų metu nerasta PSN ženklų ar požymių, iš auginimo vietos išvežami kartu pateikiant minėtą augalo pasą;
                                       
                                    
                                          ii)
                                       
                                       
                                          neatsparūs augalai, išauginti auginimo vietose, kuriose arba kurių artimiausioje kaimynystėje nuo paskutinio viso vegetacijos ciklo pradžios pastebėta PSN požymių arba nustatyta, kad jie yra užsikrėtę PSN, iš auginimo vietos neišvežami ir sunaikinami deginant;
                                       
                                    
                                          iii)
                                       
                                       
                                          neatsparūs augalai, išauginti, pavyzdžiui, miškuose, viešuosiuose parkuose arba asmeniniuose soduose, nustačius, kad jie yra užsikrėtę PSN, nesveikai atrodo arba yra gelbėjimo rajonuose:
                                          
                                                      —
                                                   
                                                   
                                                      nustačius nuo lapkričio 1 d. iki balandžio 1 d. – per tą laikotarpį iškertami, arba
                                                   
                                                
                                                      —
                                                   
                                                   
                                                      nustačius nuo balandžio 2 d. iki spalio 31 d. – iškertami nedelsiant,
                                                   
                                                
                                                      —
                                                   
                                                   
                                                      tikrinami, ar užsikrėtę PSN visais atvejais, kai tokie neatsparūs augalai yra demarkacinių zonų dalyje, kuri, remiantis 5 straipsniu, vadinama buferine. Aptikus PSN, užkrėstieji augalai ir visi neatsparūs augalai, esantys ne mažesniu kaip 50 m spinduliu nuo užkrėstųjų augalų, o visais atvejais – esantys spinduliu, kuriuo yra bent 10 neatsparių augalų, yra sunaikinami (židinys). Visi neatsparūs augalai, esantys ne mažesniu kaip 50 m spinduliu aplink židinį, mažiausia vienerius metus oficialiai tikrinami kas du mėnesius nuo tada, kai buvo pašalinti užkrėstieji augalai (saugos zona). Jeigu per tą laiką patvirtinama, kad šalia aptiktas kitas PSN, demarkacinė zona iš naujo nustatoma pagal 5 straipsnio 1 dalį,“;
                                                   
                                                
                                    
                        
            
                  3)
               
               
                  2 poskirsnio e punkto įžanginis sakinys pakeičiamas taip:
                  
                              „e)
                           
                           
                              neatsparios medienos atliekos, atsiradusios kertant medžius, oficialiai prižiūrint, sudeginamos tam tikrose vietose arba susmulkinamos į ne daugiau kaip 3 cm ilgio ir storio šipulius ir paliekamos vietoje.“;
                           
                        
            
                  4)
               
               
                  2 poskirsnio g punktas pakeičiamas taip:
                  
                              „g)
                           
                           
                              neatspariai medienai, iš jos pagamintoms pakavimo dėžėms, dėžutėms, apkalams, statinėms ir panašiai tarai, padėklams, dėžių padėklams ir kitiems krovimo skydams, padėklų lankams, paklotams po kroviniu, tarpikliams ir atramoms, įskaitant tuos, kurie jau nėra natūralios apvaliosios medienos formos, taikoma viena iš patvirtintų priemonių, kaip nurodyta FAO Tarptautinio fitosanitarijos priemonių standarto Nr. 15 dėl Pakavimo medžiagos iš medienos reguliavimo tarptautinėje prekyboje gairių I priede.“